
06.03.2006 a.
Akti kehtestaja:

Narva Linnavalitsus

Akti nimetus:

määrus

Teksti liik:

algtekst

Akti vastuvõtmise koht: 
NARVA linn
Avaldamismärge:
RIIGIHANGETE LÄBIVIIMISE REGLEMENT

Narva Linnavalitsuse ___. märtsi 2006 a. määrus nr ______
 
  

Määrus kehtestatakse kohaliku omavalitsuse korralduse seaduse (RT I 1993, 37, 558; 1999, 82, 755; 2000, 51, 322; 2001, 24, 133; 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390; 393; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542; 89, 610; 2005, 31, 230; 32, 235; 63, 481) § 30 lõike 1 punkti 3 ja § 7 lõike 1 punkti alusel NARVA linna kohaliku omavalitsuse asutuste poolt algatatud riigihangete menetluste korraldamise riigihangete seadusega (RT I 2000, 84, 534; 2001, 40, 224; 50, 284; 2002, 23, 131; 47, 297; 61, 375; 63, 387; 87, 505; 99, 577; 2003, 25, 153; 78, 521; 88, 591; 2004, 56, 402; 2005, 18, 105) reguleerimata alas.
1. peatükk

RIIGIHANGETE LÄBIVIIMINE

§1. Käesolev reglement reguleerib NARVA linna või tema asutuse, ning Narva Linnavalitsuse või NARVA linna kohaliku omavalitsuse asutuse poolt algatatud riigihangete konkursside läbiviimist riigihangete seadusega reguleerimiseta alal.
§2. Juhul, kui riigihanke algatab NARVA linna kohaliku omavalitsuse asutus, siis sellise riigihanke ostjaks on Narva Linnavalitsus NARVA linn kohaliku omavalitsuse asutuse isikus.
§3. Vastavalt käesolevale reglemendile viib riigihangete konkursse läbi konkursikomisjon (edaspidi – komisjon). Komisjon moodustatakse Narva Linnavalitsuse poolt, lähtudes NARVA linna põhimäärusest. Komisjon valib oma liikmete hulgast sekretäri.
§4. Käesoleva reglemendi §-s 1 näidatud isikud või asutused koostavad kõik vajalikud pakkumise kutse dokumendid ja algatavad riigihanke, esitades komisjoni esimehele taotluse riigihanke konkursi väljakuulutamiseks koos ülalnäidatud pakkumise kutse dokumentidega.
§5. Komisjoni esimees kontrollib ja kooskõlastab pakkumise kutse dokumendid, konkursi tingimused ja pakkumise hindamise kriteeriumid.
§6. Riigihanke pakkumismenetluse algatakse ning pakkumismenetluse liigi ja riigihanke eest vastutav isik määratakse Narva Linnavalitsuse korralduse või Narva Linnavolikogu otsusega.

§7. Isik, kes on määratud riigihanke eest vastutavaks, on algatatud hanke komisjoni liige.
§8. Komisjoni sekretär teatab komisjoni liikmetele komisjomi istungi toimumise kohta, kuupäeva ja aja, võtab vastu ja registreerib kinnised pakendid konkursipakkumistega.
§9. Konkursipakkumistega pakendite avamine toimub komisjoni istungil, järgides riigihangete seadusega kehtestatud nõudeid.
§10. Pärast konkursipakkumiste pakendite avamist komisjon:
1) kvalifitseerib pakkujad;
2) võrdleb ja hindab pakkumisi;
3) teeb otsuse eduka pakkumise kohta;
§11. Pakkumiste avamise protseduur toimub vähemalt komisjoni 1/3 liikmete juuresolekul.
§12. Konkursi pakkujad kvalifitseeritakse vähemalt komisjoni 1/2 liikmete juuresolekul.

§13. Komisjon on eduka pakkumise otsustamisel õiguspädev, kui istungist võtab osa vähemalt 2/3 tema liikmetest.

§14. Komisjoni istungi protokollib sekretär. Vastuvõetud otsused kantakse protokolli. Peale istungi lõppu kirjutavad protokollile alla kõik kohal viibivad komisjoni liikmed.

§15. Komisjoni otsus võetakse vastu lihthäälteenamusega. Komisjoni igal liikmel on hääletamisel üks hääl. Komisjoni liikmel ei ole õigust hääletamisel erapooletuks jääda.
§16. Pärast otsuse vastuvõtmisest komisjoni poolt, riigihanke eest vastutav isik:
1) esitab konkursi tulemused Narva Linnavalitsusele võtja kinnitamiseks;
2) teavitab kirjalikult konkursist osavõtjaid konkursi tulemustest;
3) esitab Riiklikule riigihangete registrile hanke aruande ja deklaratsiooni.
2.peatükk

RAKENDUSSÄTTED

§17. Tunnistada kehtetuks Narva Linnavalitsuse 23.04.2003 a. määrus nr 285 „Riigihangete läbiviimise reglemendi kinnitamine“.
§18. Tunnistada kehtetuks Narva Linnavalitsuse 08.11.2004 a. määrus nr 1107 „Riigihangete läbiviimise reglemendi täiendamine“.
§19. Määrus jõustub seadusega sätestatud korras.

